ร้านนี้มาไม่ยากครับ ซ.เสนานิคมผ่านแยกวังหิน จะตรงไปหมู่บ้านเสนา จากแยกไฟแดงประมาณ 300 เมตร
ขอสารภาพครับ เข้าใจผิดมาโดยตลอดคิดว่าร้านนี้เป็นร้านแหนมเนือง ที่ไหนได้เป็นร้านอาหารและเครื่องดื่มแต่นำแหนมเนืองมาขาย ปกติมาร้านนี้ก็จะสั่งแหนมเนืองเป็นหลัก รสชาติรับประกันจากชื่อแดง แหนมเนือง เหมือนยกร้านจากหนองคายไปไว้ที่นี่ ส่วนเมนูอื่น ๆ ที่สั่งวันนี้ก็ได้แก่ กระยอทอด คล้าย ๆ เปาะเปี๊ยะทอดบ้านไทยเราครับ ทอดมากรอบดี แล้วก็ไม่มัน ถัดมาก็เป็นแหนมใบมะยม อร่อยใช้ได้ครับ แต่รู้สึกเปรี้ยวที่ตัวแหนม แต่ใบมะยมไม่ค่อยเปรี้ยวแฮะ อีก 2 เมนูที่ไม่ใกล้เคียงกับอาหารเวียดนามเลยก็คือ สปาเก็ตตี้ขี้เมากุ้ง และแกงส้มชะอมกุ้ง สปาเก็ตตี้รสชาติเช้มข้นดี เผ็ดได้ใจเลย กุ้งเนื้อแน่นครับ ส่วนแกงส้มเปรี้ยวกำลังดี ไข่ชะอมก็หนานุ่มอร่อยดีครับ